Tricolorii se pregătesc pentru turneul final EURO 2024, așa încât au avut programate pentru luna martie două amicale.
Primul, desfășurat vineri seară la București s-a încheiat cu scorul de 1-1. În cel de-al doilea amical România joacă marți la Madrid, cu Columbia.
Au intervenit unele modificări în lotul cu care naționala va aborda întâlnirea cu echipa sud-americană. După Nicușor Bancu va părăsi cantonamentul și Vasile Mogoș.
"Fundașul dreapta a suferit o contuzie puternică la cap în prima repriză a meciului cu Irlanda de Nord și a devenit indisponibil pentru partida de marți. În urma investigațiilor amănunțite efectuate la spitalul Floreasca s-a constatat că jucătorul e în afara oricărui pericol, însă i s-au recomandat câteva zile de repaus. Staff-ul echipei naționale le urează însănatoșire rapidă celor doi, Nicușor Bancu și Vasile Mogoș, și îi așteaptă la viitoarele acțiuni ale tricolorilor", se arată pe site-ul FRF.
(sursa: Mediafax)